Унштрут

**Унштрут** () — река во Германија и е лева притока на Зале. Потекнува од северна Тирингија близу Дингелштет (западно од Кеферхаузен во областа Ајхсфелд) и неговото сливно подрачје е во тириншката долина. Излегува од долината низ Тириншката Врата западно од Хелдрунген и во нејзиниот долен тек, тече низ Саксонија-Анхалт пред да се влее во Зале близу Наумбург. Вкупната должина на Унштрут е 192 километри. Градови долж Унштрут се Милхаузен, Земерда, Бад Франкенхаузен, Артерн, Рослебен и Фрајбург. Притоки на Унштрут се Гера, Випер, Хелме и Лоса.

Заедно со Зале, Уншрут го формира винскиот регион Зале-Унштрут. Добро познатиот бренд на пенливо вино, „Rotkäppchen“ („Црвенкапа“) се произведува во подрумите на Фрајбург.

## Име

Штреду на старогорногермански означува мочуришна шума, un- е претставка за интензивирање на значењето, така областа Унштрут е многу мочуришна област. Во 575, реката била наречена Onestrudis, во 7-от век Unestrude, во 994 Vnstruod.

## Историја

Во 531, според Decem Libri на Григориј Турски, решавачката битка помеѓу Франконија и Тирингија се одиграла долж Унштрут, што довело до уништување и анектирање на раното средновековнот тириншко кралство од Франкија. Во 933, германскиот крал Хајнрих I се борел, по десет години примирје, против унгарската армија во Битката кај Ријаде, место близу Унштрут, но кое сега е непознато. Неговата победа довела до период на мир, додека Унгарците не се вратиле во 955 и не биле поразени повторно. Едно од неговите омилени места бил Мемлебен на Унштрут, каде т.н. Пфалц, *palatium* или *villa regia* бил изграден. Умрел таму во 936 и неговиот син Ото I, во 973. Манастирот бил изграден таму во следните години, станувајќи еден од важните во Германското Царство за кратко време. Остатоците сè уште може да се видат; точната локација на *palatium* не е повеќе позната.

Поради неговиот мочуриштен карактер, Унштрут не бил пловен за бродови долго време. Конечно, во годините 1790-1794, реката била направена пловна по наредба на изборниот кнез на Саксонија. Станала важна врска за испорека; особено биле пренесувани песок и вар. Од 1889, кога долж реката била изградена железничката пруга, Unstrutbahn, важноста на речната рута била многу намалена. Регионот Унштрут е област од 300 хектари, една од најмалите вински областа, но сосема добро позната.

## Знаменитости

* историскиот град Милхаузен
* руинираниот замок Венделштајн
* руинираниот манастир Мемлебен
* замокот Нојенбург кај Фрајбург

## Извори

* Херман Греслер:* Führer durch das  Unstruttal von Artern bis Naumburg für Vergangenheit und Gegenwart*, bearbeitete Ausgabe des  Originaldrucks von 1904, Dingsda-Verlag Freyburg, 2. Auflage 1995,  ISBN 3-928498-04-5
* Christel Foerster, Christian Kupfer: *Unteres Unstruttal*, Greifenverlag 1992, ISBN 3-7352-0295-0
* Fritz Kühnlenz: *Städte und Burgen an der Unstrut*, Greifenverlag, 1. Auflage 1962 oder Sondereinband - Verlagshaus Thüringen 1999, ISBN 3896831216
* Christian Kupfer, Michael Pantenius: *Die Weinstraße an Saale und Unstrut - Kulturlandschaft in Mitteldeutschland*, Mitteldeutscher Verlag 1997, ISBN 3932776011
* novum castrum. Schriftenreihe des Vereins zur Rettung und Erhaltung der Neuenburg e.V.
* Saale-Unstrut-Jahrbuch des Saale-Unstrutvereins für Kulturgeschichte und naturkunde e.&nbsp;V. Druckhaus Naumburg. Erscheint jährlich seit 1996
* Andreas Schmölling, Klaus Schmölling: *200 Jahre Schiffbare Unstrut 1795-1995*, Heimatverein Artern 1995 
* Th. Sommer, G. Hesse: *Hydrogeologie einer anthropogen überprägten Flusslandschaft - das Unstruttal zwischen Quelle und Sömmerda (Thüringer Becken)* in: Jber. Mitt. Oberrhein. Geol. Ver., Neue Folge 84, Stuttgart 2002
* Sagen der Unstrut-Finne-Region. Bearbeitet von Frank Boblenz (Sömmerdaer Heimatheft; Sonderheft 1). Sömmerda 1999.
* Unstrut Sagenbuch. Die schönsten Sagen von der Quelle bis zur Mündung. Herausgegeben von Harald Rockstuhl. Bad Langensalza 2007. ISBN 978-3-938997-81-9

## Наводи

Категорија:Басен на Унштрут
Категорија:Бургенланд (Германија)
Категорија:Реки во Саксонија-Анхалт
Категорија:Реки во Тирингија